Sidabrinė gervė

Sidabrinė gervė – kasmetinis Lietuvos kino ir televizijos kino apdovanojimas, skiriamas labiausiai nusipelniusiems aktoriams, režisieriams ir kino meno specialistams.
Apdovanojimą inicijavo Audiovizualinių kūrinių autorių teisių asociacija (AVAKA). Renginio vykdytojas 2010–2018 m. – Lietuvių kino akademija (LiKA). 2020 metų apdovanojimus inicijavo audiovizualinių kūrinių autorių teisių asociacija AVAKA, kuri 2019 metais paskelbus konkursą, įgijo teises į „Sidabrinių gervių“ apdovanojimą ir statulėlę.

Laimėtojai apdovanojami statulėle (autorius skulptorius Audrius Liaudanskas). Simbolis – gervė (kine ir televizijoje gerve vadinamas įrankis, skirtas filmuoti judančia kamera). Apdovanojimai skiriami vieną kartą per metus. Kiekvienais metais gali būti nustatoma skirtinga apdovanojimų įteikimo data ir vieta.

Apdovanojimų tikslas – atrinkti ir įvertinti geriausius praėjusių metų nacionalinius kino filmus ir pagerbti jų kūrėjus, skatinti lietuviško kino sklaidą bei supažindinti Lietuvos žiūrovą su naujausia lietuviško kino produkcija. Apdovanojimai teikiami už kino filmus, kurių oficiali peržiūra Lietuvoje įvyko per praėjusius metus (pvz., nuo 2014 m. balandžio 1 d.  iki 2015 m. balandžio 1 d.). Kūrinio sukūrimo pabaiga laikoma įvykus oficialiai nacionalinei premjerai. Apdovanojimams gali būti teikiami tik nacionaliniai filmai. Sąvoka „nacionalinis filmas“ turi būti suprantama taip, kaip ją apibrėžia LR Kino įstatymas. Laureatus iš nominantų sąrašo kiekvienoje kategorijoje renka Lietuvių kino akademijos tikrieji nariai.

Apdovanojimai 

Apdovanojimuose yra skiriama ne daugiau kaip 16 (šešiolika) apdovanojimų „Sidabrinė gervė“, 1 (vienas) „Sidabrinės gervės kiaušinis“ už metų geriausią studento darbą ir apdovanojimas „Auksinė gervė“ (už nuopelnus nacionaliniam kinui). „Sidabrinė gervė“ gali būti skiriama už:
 Metų geriausią ilgametražį vaidybinį kino filmą.
 Metų geriausią trumpametražį vaidybinį kino filmą.
 Metų geriausią ilgametražį dokumentinį kino filmą.
 Metų geriausią trumpametražį dokumentinį kino filmą.
 Metų geriausią animacinį filmą.
 Metų geriausią režisieriaus darbą.
 Metų geriausią aktoriaus vaidmenį.
 Metų geriausią aktorės vaidmenį.
 Metų geriausią antraplanis aktorės vaidmenį.
 Metų geriausią antraplanis aktoriaus vaidmenį.
 Metų geriausią scenarijų.
 Metų geriausią operatoriaus darbą.
 Metų geriausią kompozitoriaus darbą.
 Metų geriausią dailininko darbą.
 Metų geriausią montažo režisieriaus darbą.
 Metų geriausią profesinės meistrystės darbą.

Nominacijų kategorijos 

Metų geriausias ilgametražis vaidybinis kino filmas – tai vaidybinis kino filmas, ne trumpesnis nei 70 min., o trumpametražis vaidybinis kino filmas – ne ilgesnis nei 70 min. Metų geriausias dokumentinis ilgametražis kino filmas – tai kūrybinės dokumentikos kino filmas, ne trumpesnis nei 50 min., o dokumentinis trumpametražis kino filmas – ne ilgesnis nei 50 min. Metų geriausias režisieriaus darbas – nominacija skiriama už režisieriaus darbą ilgametražiame arba trupametražiame vaidybiniame filme. Metų geriausias aktoriaus (–ės) vaidmuo – nominacija skiriama už pagrindinį vaidmenį ilgametražiame kino filme. Metų geriausias antraplanis aktoriaus (–ės) vaidmuo – nominacija skiriama už antraplanį vaidmenį ilgametražiame vaidybiniame kino filme arba pagrindinį vaidmenį trumpametražiame vaidybiniame kino filme.

2008 m. apdovanojimai 

Gegužės 29 d. Nacionaliniame dramos teatre, Vilniuje buvo įteikti pirmieji kino apdovanojimai.

Komisijos nariai – Regimantas Adomaitis, Arūnas Matelis, Živilė Pipinytė, Algirdas Martinaitis, Romualdas Federavičius, Skirmantas Valiulis, Algirdas Selenis, Gražina Baikštytė, Artūras Jevdokimovas, Greta Zabukaitė. Komisijos pirmininkė kino kritikė, kinotyros mokslų daktarė Gražina Arlickaitė.

„Sidabrinės gervės“ buvo įteiktos keturiolikai nominantų:
 Geriausias vaidybinis filmas: „Kolekcionierė“, rež. Kristina Buožytė
 Geriausias trumpametražis filmas: „Nerutina“, rež. Jūratė Samulionytė
 Geriausias dokumentinis filmas: „Varpas“, rež. Audrius Stonys
 Geriausias animacinis filmas: „Margučių rytas“, rež. Jūratė Leikaitė
 Geriausias TV filmas: Nekviesta meilė, rež. Alvydas Šlepikas
 Geriausias operatorius: Audrius Kemežys
 Geriausias dailininkas: Galius Kličius
 Geriausias scenarijus: Alvydas Šlepikas (TV filmas „Nekviesta meilė“)
 Geriausias režisierius: Audrius Stonys (dokumentinis filmas „Varpas“)
 Geriausias epizodinės aktorės vaidmuo: Dalia Michelevičiūtė („Nereikalingi žmonės“)
 Geriausias epizodinio aktoriaus vaidmuo: Remigijus Sabulis („Nuodėmės užkalbėjimas“)
 Geriausias aktorius: Marius Jampolskis
 Geriausia aktorė: Rasa Samuolytė ir Nelė Savičenko
 Geriausias garsas: filmas „Varpas“

Renginyje buvo įteiktos ir trys „Auksinės gervės“ už nuopelnus lietuviškam kinui. Apdovanoti operatorius Jonas Gricius, režisierius Marijonas Giedrys ir aktorius Donatas Banionis.

Apdovanojimus įteikė: krepšininkas Linas Kleiza, aktorius Olegas Ditkovskis, dirigentas Modestas Pitrėnas, režisierius ir komisijos narys Arūnas Matelis, galiūnas Žydrūnas Savickas, skulptorius Audrius Liaudanskas, dainininkas Gabrielius Liaudanskas – Svaras („G&G sindikatas”), aktorė Ilona Balsytė, režisierė Inesa Kurklietytė, saksofonistas Petras Vyšniauskas, aktorė Regina Varnaitė, aktorius Adolfas Večerskis, Konstitucinio teismo teisėja Toma Birmontienė, kino kritikė ir komisijos pirmininkė Gražina Arlickaitė.

„Auksinių gervių“ laimėtojus skelbė renginio globėjas premjeras Gediminas Kirkilas.

2009 m. apdovanojimai 

Ceremonija vyko gegužės 29 d., kurią vedė Ramūnas Cicėnas ir Giedrius Savickas.
Laimėtojai:
 Geriausias pilnametražis vaidybinis kino filmas – „Artimos šviesos“ (rež. Ignas Miškinis)
 Geriausias dokumentinis kino filmas – „Dangaus šešėlis“ (rež. Romas Lileikis)
 Geriausias trumpametražis filmas – „Balkonas“ (rež. Giedrė Beinoriūtė)
 Geriausias TV filmas – „Baras“ (rež. Giedrė Žickytė)
 Geriausias animacinis filmas – „Vaikystės dienoraštis“ (rež. Antanas Skučas)
 Geriausias režisieriaus darbas – režisierių grupė Donatas Ulvydas, Linas Augutis, Marek Skrobecki, Rasa Miškinytė („Vabzdžių dresuotojas“)
 Geriausias aktoriaus vaidmuo – Dainius Gavenonis („Perpetuum Mobile“ ir „Artimos šviesos“)
 Geriausias aktorės vaidmuo – Oksana Borbat („Duburys“)
 Geriausias antro plano aktoriaus vaidmuo – Vladimiras Jefremovas („Duburys“)
 Geriausias antro plano aktorės vaidmuo – Jūratė Onaitytė („Duburys“)
 Geriausias scenarijus – Linas Augutis, Donatas Ulvydas, Jonas Banys („Vabzdžių dresuotojas“)
 Geriausias operatoriaus darbas – Vladas Naudžius („Perpetuum Mobile“, „Vilkas“)
 Geriausias profesinės meistrystės darbas – Rasa Miškinytė („Vabzdžių dresuotojas“) – geriausia prodiuserė
 Geriausias kompozitoriaus darbas – Linas Rimša („Vabzdžių dresuotojas“)
 Geriausias studento darbas – „Savižudis“ (rež. Mindaugas Sruogius)
 „Auksinės gervės“ prizas – Eugenija Pleškytė.

Komisija: Gražina Arlickaitė (pirmininkė), Audrius Stonys, Algirdas Martinaitis, Vidas Petkevičius, Marijonas Giedrys, Ramūnas Greičius, Živilė Pipinytė..

2010 m. apdovanojimai 

Ceremonija vyko gegužės 28 d., kurią vedė Ramūnas Rudokas ir Gražina Balandytė. Laimėtojai:
 Geriausias pilnametražis vaidybinis kino filmas – „Eurazijos aborigenas“ (rež. Šarūnas Bartas)
 Geriausias trumpametražis filmas – „Aš tave žinau“ (rež. Dovilė Šarutytė)
 Geriausias dokumentinis kino filmas – „Upė“ (rež. Julija Gruodienė, Rimantas Gruodis)
 Geriausias TV filmas – „Naisių vasara“ (rež. Saulius Balandis)
 Geriausias animacinis filmas – „Tiulis“ (rež. Darius Jaruševičius, Ina Šilina)
 Geriausias aktoriaus vaidmuo – Ramūnas Rudokas ir Kęstutis Jakštas („Zero 2“)
 Geriausias aktorės vaidmuo – Klaudija Koršunova („Eurazijos aborigenas“)
 Geriausias antro plano aktoriaus vaidmuo – Petras Lisauskas („Stiklainis uogienės“)
 Geriausias antro plano aktorės vaidmuo – Dalia Storyk („Atsisveikinimas“)
 Geriausias režisieriaus darbas – Šarūnas Bartas („Eurazijos aborigenas“)
 Geriausias scenarijus – Emilis Vėlyvis, Aidas Puklevičius ir Jonas Banys („Zero 2“)
 Geriausias kompozitoriaus darbas – Happyendless („Zero 2“)
 Geriausias operatoriaus darbas – Feliksas Abrukauskas ("Jau puiku, tik dar šiek tiek… ", "Gerumo sparnai“)
 Geriausias profesinės meistrystės darbas – Kino centras „Skalvija“ už nuoseklią edukacinę veiklą.
 Geriausias studento darbas – „Sinchronizacija“ (rež. Rimas Sakalauskas)
 „Auksinės gervės“ prizas – Arūnas Žebriūnas.

2011 m. apdovanojimai 

Ceremonija vyko gegužės 27 d., kurią vedė Marijonas Mikutavičius. Laimėtojai:
 Geriausias pilnametražis vaidybinis kino filmas – „Kai apkabinsiu tave“ (rež. Kristijonas Vildžiūnas)
 Geriausias trumpametražis filmas – „Nesiseka šiandien“ (rež. Dovilė Šarutytė)
 Geriausias dokumentinis kino filmas – „Barzakh“ (rež. Mantas Kvedaravičius)
 Geriausias TV filmas – „Giminės. Po dvidešimties metų“ (rež. Saulius Vosylius)
 Geriausias animacinis filmas – „Taip Laima lėmė“ (rež. Jūratė Leikaitė-Aškinienė)
 Geriausias aktoriaus vaidmuo – Andrius Bialobžeskis („Kai apkabinsiu tave“)
 Geriausias aktorės vaidmuo – Elžbieta Latėnaitė („Kai apkabinsiu tave“)
 Geriausias antro plano aktoriaus vaidmuo – Giedrius Arbačiauskas („Kai apkabinsiu tave“)
 Geriausias antro plano aktorės vaidmuo – Margarita Broich („Kai apkabinsiu tave“)
 Geriausias režisieriaus darbas – Kristijonas Vildžiūnas („Kai apkabinsiu tave“)
 Geriausias scenarijus – Kristijonas Vildžiūnas („Kai apkabinsiu tave“)
 Geriausias kompozitoriaus darbas – Kipras Mašanauskas („Taip Laima lėmė“)
 Geriausias operatoriaus darbas – Audrius Kemežys („Aš perėjau ugnį, tu buvai su manim“)
 Geriausias profesinės meistrystės darbas – Galius Kličius („Kai apkabinsiu tave“) – dailininkas-statytojas
 Geriausias studento darbas – „Paskutinis žmogus, su kuriuo kalbėjau“ (rež. Marija Kavtaradzė ir Marija Stonytė)
 „Auksinės gervės“ prizas – Regimantas Adomaitis

2012 m. apdovanojimai 

Ceremonija vyko 2012 m. gegužės 12 d. Vilniuje, Nacionaliniame dramos teatre. Renginį vedė aktorius Andrius Bialobžeskis. Apdovanojimų ceremonijos režisierius – Kęstutis Jakštas. Laimėtojai:
 Geriausias pilnametražis vaidybinis kino filmas – „Miegančių drugelių tvirtovė” (rež. Algimantas Puipa)
 Geriausias trumpametražis vaidybinis kino filmas – „Dešimt priežasčių“ (rež. Andrius Blaževičius)
 Geriausias ilgametražis dokumentinis kino filmas – „Stebuklų laukas“ (rež. Mindaugas Survila)
 Geriausias trumpametražis dokumentinis kino filmas – „Dievas sukūrė viską, išskyrus kilimą“ (rež. Gintarė Valevičiūtė, Mikas Žukauskas)
 Geriausias TV filmas – „Ledo vaikai“ (rež. Justinas Lingys)
 Geriausias animacinis filmas – „Nepriklausomybės diena“ (rež. Urtė Budinaitė)
 Geriausias aktoriaus vaidmuo – Marius Repšys („Dešimt priežasčių“)
 Geriausias aktorės vaidmuo – Janina Lapinskaitė („Miegančių drugelių tvirtovė“)
 Geriausias antro plano aktoriaus vaidmuo – Vidas Petkevičius („Tadas Blinda. Pradžia“)
 Geriausias antro plano aktorės vaidmuo – Elzė Gudavičiūtė, Giedrė Giedraitytė, Miglė Polikevičiūtė („Miegančių drugelių tvirtovė“)
 Geriausias režisieriaus darbas – Algimantas Puipa („Miegančių drugelių tvirtovė“)
 Geriausias kompozitoriaus darbas – Kipras Mašanauskas („Tadas Blinda. Pradžia“)
 Geriausias operatoriaus darbas – Ramūnas Greičius („Tadas Blinda. Pradžia“)
 Geriausias profesinės meistrystės darbas – Žilvinas Naujokas („Tadas Blinda. Pradžia“)
 „Sidabrinis kiaušinis“. Geriausias studento darbas – „Anima animus“ (Jurgis Matulevičius)

2013 m. apdovanojimai 

Ceremonija vyko 2013 m. gegužės 11 d. Vilniaus Teatro arenoje. Laimėtojai:
 Geriausias pilnametražis vaidybinis kino filmas – „Aurora” (rež. Kristina Buožytė)
 Geriausias trumpametražis vaidybinis kino filmas – „Plaukikė“ (rež. Gabrielė Urbonaitė)
 Geriausias ilgametražis dokumentinis kino filmas – „Sapnuoju kad einu“ (rež. Jokūbas Vilius Tūras)
 Geriausias trumpametražis dokumentinis kino filmas – „Lisa, namo!“ (rež. Oksana Buraja)
 Geriausias animacinis filmas – „Kaltė“ (rež. R. Bartkutė)
 Geriausias TV filmas – „KVDT...ateinu“ (rež. Tomas Dainius Ribaitis)
 Geriausias aktoriaus vaidmuo – Marius Jampolskis („Aurora“)
 Geriausias aktorės vaidmuo – Jurga Jutaitė („Aurora“)
 „Auksinė gervė“ – kino operatorius Jonas Tomaševičius

2014 m. apdovanojimai 

Ceremonija vyko 2014 m. gegužės 2 d. Vilniuje. Laimėtojai:
 Geriausias studento darbas – „Galutinis tikslas“ (rež. Ričardas Marcinkus)
 Geriausias dokumentinis filmas – „Kenotafas“ (rež. Audrius Stonys)
 Geriausias trumpametražis vaidybinis filmas – „Anglijos karalienė pagrobė mano tėvus“ (rež. Ernestas Jankauskas)
 Geriausias dailininkas – Nerijus Narmuntas („Lošėjas“)
 Geriausias animacinis filmas – „Neeuklidinė geometrija“ (rež. Skirmanta Jakaitė ir Solveiga Masteikaitė)
 Geriausias profesinės meistrystės darbas – Artūras Pugačiauskas
 Geriausias montažo režisierius – Gintarė Sokelytė ir Emilis Vėlyvis („Redirected / Mes už Lietuvą!“)
 Geriausias kompozitorius – Paulius Kilbauskas ir Domas Strupinskas („Lošėjas“)
 Geriausias scenarijus – Pranas Morkus („Ekskursantė“)
 Geriausias antro plano aktorės vaidmuo – Vesta Grabštaitė („Šuns dienos“)
 Geriausias antro plano aktoriaus vaidmuo – Valentinas Novopolskis
 Geriausias aktorės vaidmuo – Anastasija Marčenkaitė („Ekskursantė“)
 Geriausias aktoriaus vaidmuo – Vytautas Kaniušonis („Lošėjas“)
 Geriausias operatorius – Ramūnas Greičius („Ekskursantė“)
 Geriausias režisierius – Ignas Jonynas („Lošėjas“)
 Geriausias ilgametražis filmas – „Lošėjas“
 Apdovanojimas už viso gyvenimo nuopelnus – Gražina Balandytė

2015 m. apdovanojimai 

Ceremonija vyko 2015 m. gegužės 30 d. Vilniuje. Laimėtojai:

 Geriausias studento darbas – „Man dvim keli“, rež. Marija Kavtaradzė
 Geriausias montažo režisieriaus darbas – Danielius Kokanauskis, Dominykas Kilčiauskas, Giedrė Žickytė („Meistras ir Tatjana“, rež. Giedrė Žickytė)
 Geriausias dailininko darbas – Ramūnas Rastauskas („Sangailės vasara“, rež. Alantė Kavaitė)
 Geriausias kompozitoriaus darbas – Giedrius Puskunigis („Avinėlio vartai“, rež. Audrius Stonys)
 Geriausias operatoriaus darbas – Audrius Kemežys („Meistras ir Tatjana“, rež. Giedrė Žickytė)
 Geriausias animacinis filmas – „Miškas“, rež. Ignas Meilūnas
 Geriausias trumpametražis dokumentinis kino filmas – „Sėkmės metai“, rež. Rimantas Gruodis
 Geriausias trumpametražis vaidybinis kino filmas – „Triukšmadarys,“ rež. Karolis Kaupinis
 Geriausias ilgametražis dokumentinis kino filmas – „Meistras ir Tatjana“, rež. Giedrė Žickytė
 Geriausias režisieriaus darbas – Giedrė Žickytė („Meistras ir Tatjana“)
 Geriausias aktorės vaidmuo – Julija Steponaitytė („Sangailės vasara“, rež. Alantė Kavaitė ir „Man dvim keli“, Marija Kavtaradzė)
 Geriausias aktoriaus vaidmuo – Valentinas Masalskis („Triukšmadarys“, rež. Karolis Kaupinis)
 Geriausias ilgametražis kino filmas – „Sangailės vasara“, rež. Alantė Kavaitė
 „Auksinės gervės“ statulėlė už gyvenimo nuopelnus – kino dailininkas Algirdas Ničius

2016 m. apdovanojimai 

Ceremonija vyko 2016 m. gegužės 27 d. Vilniuje. Laimėtojai:

 Metų geriausias ilgametražis vaidybinis kino filmas – „Ramybė mūsų sapnuose“, rež. Šarūnas Bartas
 Metų geriausias trumpametražis vaidybinis kino filmas – „Tiltai“, rež. Austėja Urbaitė
 Metų geriausias ilgametražis dokumentinis kino filmas – „Mariupolis“, rež. Mantas Kvedaravičius
 Metų geriausias trumpametražis dokumentinis kino filmas – „Suokalbio antologija“, rež. Artūras Jevdokimovas
 Metų geriausias animacinis filmas – „Nuopolis“, rež. Urtė Oettinger ir Johan Oettinger
 Metų geriausias režisieriaus darbas – Šarūnas Bartas („Ramybė mūsų sapnuose“)
 Metų geriausias pagrindinis vaidmuo – Juozas Budraitis („Edeno sodas“)
 Metų geriausias antraplanis aktoriaus vaidmuo – Vidas Petkevičius („Karalių pamaina“, rež. Ignas Miškinis)
 Metų geriausias antraplanis aktorės vaidmuo – Klavdija Koršunova („Ramybė mūsų sapnuose“)
 Metų geriausias operatoriaus darbas – Eitvydas Doškus („Ramybė mūsų sapnuose“)
 Metų geriausias kompozitoriaus darbas – Edgars Rubenis („Karalių pamaina“)
 Metų geriausias dailininko darbas – Jurij Grigorovič („Mariupolis“)
 Metų geriausias montažo režisieriaus darbas – Gintarė Sokelytė („Ramybė mūsų sapnuose“)
 Metų geriausias profesinės meistrystės darbas – Všį Meno avilys
 Metų geriausias studento darbas („Sidabrinės gervės kiaušinis“) – „Deminas: dvi tvirtovės“, rež. Akvilė Gelažiūtė
 „Auksinė gervė“ – kino montažo režisierė Izabelė Pinaitytė

2017 m. apdovanojimai 

Ceremonija vyko 2017 m. birželio 13 d. Vilniuje. Laimėtojai:
 Metų geriausias studento darbas („Sidabrinės gervės kiaušinis“) – „Kalnai kalnai“ (rež. Marija Stonytė, LMTA, darbo vadovė Giedrė Beinoriūtė)
 Metų geriausias profesinės meistrystės darbas – Uljana Kim – už bendros gamybos su Estija ir Latvija filmą „Apsimetėliai“ (rež. Vallo Toomla), „Pelenų sanatorija“ (rež. Dāvis Sīmanis) su Latvija, ir lietuvių ilgametražio vaidybinio kino filmo „Senekos diena“ (rež. Kristijonas Vildžiūnas), prodiusavimą
 Metų geriausias montažo režisieriaus darbas – Emilis Vėlyvis ir Paulius Zavadskis („Zero III“, rež. Emilis Vėlyvis)
 Metų geriausias dailininko darbas – Galius Kličius („Senekos diena“, rež. Kristijonas Vildžiūnas)
 Metų geriausias kompozitoriaus darbas – Denis Zujev, „Fusedmarc“, Eglė Sirvydytė, Jurga Šeduikytė, „Mixtape Club“ („Kaukai“, rež. Gediminas Šiaulys)
 Metų geriausias operatoriaus darbas – Audrius Kemežys („Moteris ir Ledynas“, rež. Audrius Stonys)
 Metų geriausias antraplanis aktorės vaidmuo – Gelminė Glemžaitė („Šventasis“, rež. Andrius Blaževičius)
 Metų geriausias antraplanio aktoriaus vaidmuo – Valentinas Krulikovskis („Šventasis“, rež. Andrius Blaževičius)
 Metų geriausias aktorės vaidmuo – Gabija Jaraminaitė („Amžinai kartu“, rež. Lina Lužytė)
 Metų geriausias aktoriaus vaidmuo – Marius Repšys („Šventasis“, rež. Andrius Blaževičius)
 Metų geriausias scenarijus – Andrius Blaževičius, Marija Kavtaradzė ir Teklė Kavtaradzė („Šventasis“, rež. Andrius Blaževičius)
 Metų geriausias režisieriaus darbas – Andrius Blaževičius – „Šventasis“
 Metų geriausias animacinis filmas – „Kaukai“ (rež. Gediminas Šiaulys)
 Metų geriausias dokumentinis kino filmas – „Moteris ir ledynas“ (rež. Audrius Stonys)
 Metų geriausias trumpametražis vaidybinis filmas – „Motinos diena“ (rež. Kamilė Milašiūtė)
 Metų geriausias bendros gamybos kino filmas – „Aš čia tik svečias“ (rež. Giedrė Žickytė, Maite Alberdi) – Čilės ir lietuvių bendros gamybos projektas, lietuvių režisierė ir prodiuserė Giedrė Žickytė
 Metų geriausias ilgametražis vaidybinis kino filmas – „Šventasis“ (rež. Andrius Blaževičius)
 „Auksinė gervė“ – aktorius Vytautas Paukštė

2018 m. apdovanojimai 

Ceremonija vyko 2018 m. birželio 13 d. Vilniuje. Laimėtojai:

 Auksinė gervė už viso gyvenimo nuopelnus – kino operatorius Algimantas Mockus
 Metų geriausias studento darbas („Sidabrinės gervės kiaušinis“) – Klaudija Matvejevaitė už filmą „Paskutinė diena“ (darbo vadovė Janina Lapinskaitė)
 Metų geriausias profesinės meistrystės darbas – Saulius Urbanavičius ir Jonas Maksvytis už filmo „Sengirė“ (rež. Mindaugas Survila) garso režisūrą
 Metų geriausias trumpametražis kino filmas – „Pirtis“ rež. Laurynas Bareiša
 Metų geriausias kompozitoriaus darbas – Alberto Lucendo už filmą „Nuostabieji lūzeriai. Kita planeta“, rež. Arūnas Matelis
 Metų geriausias aktorės vaidmuo – Eglė Mikulionytė filme „Stebuklas“, rež. Eglė Vertelytė
 Metų geriausias aktoriaus vaidmuo – Giedrius Savickas filme „Trys milijonai eurų“ rež. Tadas Vidmantas
 Metų geriausias antraplanis vaidmuo – Joris Baltrūnas filme „Kvėpavimas į marmurą“, rež. Giedrė Beinoriūtė
 Metų geriausias režisieriaus darbas – Eglė Vertelytė už filmą „Stebuklas“
 Metų geriausias dokumentinis filmas – „Nuostabieji lūzeriai. Kita planeta“, rež. Arūnas Matelis
 Metų geriausias ilgametražis vaidybinis kino filmas – „Stebuklas“, rež. Eglė Vertelytė
 Metų geriausias operatoriaus darbas – Mindaugas Survila už filmą „Sengirė“, rež. Mindaugas Survila
 Metų geriausias scenarijus – Eglė Vertelytė už filmo „Stebuklas“ (rež. Eglė Vertelytė) scenarijų
Kiti:
 Žiūrovų simpatijos atiteko filmui „Nuostabieji lūzeriai. Kita planeta“, rež. Arūnas Matelis

2019 m. apdovanojimai 
Dėl 2010–2018 m. apdovanojimus organizavusios Lietuvių kino akademijos bankroto, „Sidabrinės gervės“ 2019 m. nebuvo teikiamos.

2020 m. apdovanojimai 

Ceremonija vyko 2020 m. lapkričio 22 d. Vilniuje. Laimėtojai:

1. Metų geriausias aktorės vaidmuo – Indrė Patkauskaitė filme „Išgyventi vasarą“ (rež. Marija Kavtaradzė)

2. Metų geriausias aktoriaus vaidmuo - Valentinas Novopolskis filme „Olegas“ (rež. Juris Kursietis)

3. Metų geriausias antraplanis aktorės vaidmuo – Rasa Samuolytė filme „Nova Lituania“ (rež. Karolis Kaupinis)

4. Metų geriausias antraplanis aktoriaus vaidmuo – Vaidotas Martinaitis filme „Nova Lituania“ (rež. Karolis Kaupinis)

5. Metų geriausias animacinis filmas – „Žonglierius“ (rež. Skirmanta Jakaitė)

6. Metų geriausias bendros gamybos filmas (ko-produkcija) – „Olegas“(rež. Juris Kursietis)

7. Metų geriausias dokumentinis kino filmas – „Animus Animalis (istorija apie žmones, žvėris ir daiktus), rež. Aistė Žegulytė

8. Metų geriausias garso režisieriaus darbas – Jonas Maksvytis filme „Animus Animalis (istorija apie žmones, žvėris ir daiktus), rež. Aistė Žegulytė

9. Metų geriausias ilgametražis vaidybinis kino filmas 2019 m. – „Išgyventi vasarą“ ( rež. Marija Kavtaradzė)

10. Metų geriausias ilgametražis vaidybinis kino filmas 2020 m. – „Nova Lituania“ (rež. Karolis Kaupinis)

11. Metų geriausias kino dailininko darbas – a.a. Audrius Dumikas filme „Nova Lituania“ rež. Karolis Kaupinis

12. Metų geriausias kompozitoriaus darbas – Domas Strupinskas, Agnė Matulevičiūtė filme „Izaokas“ (rež. Jurgis Matulevičius)

13. Metų geriausias montažo režisieriaus darbas – Mikas Žukauskas filme „Animus Animalis (istorija apie žmones, žvėris ir daiktus) (rež. Aistė Žegulytė)

14. Metų geriausias operatoriaus darbas – Narvydas Naujalis filme „Izaokas“ (rež. Jurgis Matulevičius)

15. Metų geriausias režisieriaus darbas – Karolis Kaupinis, filmas „Nova Lituania“

16. Metų geriausias scenarijaus autorius – Karolis Kaupinis, filmas „Nova Lituania“

17. Metų geriausias studento darbas 2019 m. – „Nacionalinės premijos laureatų vaikai“, rež. Kamilė Milašiūtė

18. Metų geriausias studento darbas 2020 m. – „Šeima“, rež. Titas Laucius

19. Metų geriausias trumpametražis kino filmas – „Kolektyviniai sodai“, rež. Vytautas Katkus

20. Žiūroviškiausias filmas - publikos pasirinkimas – „Išgyventi vasarą“, rež. Marija Kavtaradzė

21. Žalioji gervė, specialus organizatorių apdovanojimas už filmą gamtos tema – „Rūgštus miškas, rež. Rugilė Barzdžiukaitė

22. Auksinė gervė, apdovanojimas už gyvenimo nuopelnus ir indėlį į Lietuvos kiną – a.a. Kęstutis Petrulis

Šaltiniai

Nuorodos 

 Lietuvių kino akademija. „Sidabrinė gervė“
 

Lietuvos meno apdovanojimai